Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: a 30/1998. (VI. 24.) NM rendelethez
Paragraph Index: 885

6. Intracitoplazmatikus spermium injektálás (ICSI) 6.1. Intracitoplazmatikus spermium injektálás (ICSI) — súlyos andrológiai eredetű meddőség, a módszer jellege az andrológiai lelet függvénye, a választott típus az andrológus jártassággal bíró urológus véleményének megfelelő, — a hímivarsejtek előkészítés utáni száma nem éri el az 500 000-et, — korábbi két sikertelen IVF—ET beavatkozás. 6.2. Intracitoplazmatikus spermium injektálás és mikrosebészeti mellékherei (epididymális) sperma aspiráció (ICSI—MESA) — vas deferens veleszületett kétoldali hiánya, — eredménytelen rekonstrukciós műtétek, — Young-szindróma, kétoldali herniorhaphia miatti azoospermia, — mindkét oldali ejakulációs csatorna szintjében fennálló elzáródás, — az ejakuláció hiánya gerincvelő-sérülés miatt, — retrográd ejakuláció, — szexuális funkciózavar egyes esetei. 6.3. Intracitoplazmatikus spermium injektálás és herei (testicular) sperma extrakció (ICSI—TESA) — MESA elvégzését lehetetlenné tevő hegesedés, — csírasejt hipoplázia vagy aplázia fokális spermatogenezissel szövődött esetei, — nekrozoospermia, — IVF kezelés során jelentkező maszturbációs problémák bizonyos esetei.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes